Voldoende fondse vir die aankoop van genoeg grond wat benodig word vir hervormings in die landbousektor en om in die behoefte aan grond vir die oprigting van eie huise waar munisipale dienste gelewer kan word, te voorsien.
Vrystaat Landbou het hierdie en ander aangeleenthede opgeneem in ‘n brief aan Minister Mboweni waarin die organisasie kommentaar lewer op sy ekonomiese beleid en wenke vir die begroting voorstel. ’n Afskrif van hierdie brief kan op ons webtuiste gevind word – https://bit.ly/3sx554L
Vrystaat Landbou hoop van harte dat die minister gelei word deur goeie ekonomiese redenasies en nie deur politieke ideologieë nie. Of erger nog, dat die begroting gerig is op die plek waar die ANC die laaste keer hul laaste plundertog van die staatskas kan hou voordat ons as ‘n nasie van die fiskale krans tuimel om die bodem te tref!
“Die landbousektor het beslis sy waarde vir die nasionale ekonomie bewys deur sy buigbaarheid, ondanks die feit dat hy ook met die natuurlike elemente gesukkel het. Ons hoop om in die komende begroting as sodanig erken te word en verder bemagtig te word om die ekonomie te bevorder, in plaas daarvan om droog gemelk te word deur stremmende belasting!” sê Wilken.